ஜான் பிக்கர்சிகில் ரோட்ஜர்

சர் ஜான் பிக்கர்சிகில் ரோட்ஜர் (ஆங்கிலம்; மலாய்: John Pickersgill Rodger); KCMG (12 பிப்ரவரி 185119 செப்டம்பர் 1910) என்பவர் பிரித்தானிய குடியேற்ற நிர்வாகி; 1904 முதல் 1910 வரை கோல்ட் கோஸ்ட் நாட்டின் ஆளுநராகத் தன் பதவியை நிறைவு செய்வதற்கு முன்பு, அவர் சில மலாயா கூட்டமைப்பு மாநிலங்களில் பிரித்தானிய ஆளுநராகப் (Resident) பணியாற்றினார்.

வாழ்க்கை
ஜான் பிக்கர்சிகில் ரோட்ஜர், 1851-ஆம் ஆண்டு இலண்டனில் உள்ள மேரிலேபோன் நகரில் பிறந்தார். அவர் சர் ராபர்ட் ரோட்ஜர் (Sir Robert Rodger) என்பவரின் இரண்டாவது மகன் ஆவார். ஜான் ரோட்ஜரின் தாயாரின் பெயர் சோபியா நீ பிக்கர்ஸ்கில் (Sophia née Pickersgill). இவரின் தந்தை ராபர்ட் ரோட்ஜர் ஒரு நில உடைமையாளர்; மற்றும் அமைதி நீதிபதி எனும் பொறுப்பு வகித்தவர். 

ஜான் ரோட்ஜர், 1865-இல் கென்ட் நகரில் (Kent) உயர்க் காவல்துறை அதிகாரியாகப் பணிபுரிந்தார்; இவர் ஈத்தோன் கல்லூரியில் (Eton College) உய்ர்க்கல்வி பெற்றார்; மேலும் 1870-இல் ஆக்சுபோர்டு மாநகரில் உள்ள கிறிஸ்ட் சர்ச் கல்லூரியில் பட்டம் பெற்றார்.Carlaw D (2020) Kent County Cricketers A to Z. Part One: 1806–1914 (revised edition), p. 470. (Available online at the Association of Cricket Statisticians and Historians. Retrieved 2020-12-21.)Stapylton HC (1884) Eton school lists, p.325. Eton: R Ingalton Drake. (Available online. Retrieved 2020-08-19.)Sir John Pickersgill Rodger KCMG, Obituaries in 1910, Wisden Cricketers' Almanack, 1911. Retrieved 2020-08-19.

பதவிகள்
1877-ஆம் ஆண்டு பிரித்தானிய வழக்கறிஞர் சங்கத்தில் ரோட்ஜர் அனுமதிக்கப்பட்டார். பின்னர் அவர் பிரித்தானிய காலனிய சேவையில் சேர்ந்தார்.[1][2] 1882-ஆம் ஆண்டு, அவர் சிலாங்கூரில் தலைமை நீதிபதியாகவும்; நில ஆணையராகவும் நியமிக்கப்பட்டார். பின்னர் அவர் பிரித்தானிய மலாயாவில் உள்ள பகாங், சிலாங்கூர்; மற்றும் பேராக் ஆகிய மாநிலங்களின் பிரித்தானிய ஆளுநராகப் பொறுப்பு வகித்தார். இறுதியாக 1904-ஆம் ஆண்டு கோல்ட் கோஸ்ட்டின் (Gold Coast British colony) ஆளுநராக நியமிக்கப்பட்டார்Sir J. Pickersgill Rodger, The Times, 20 September 1910, p.11. (Available online at The Times Digital Archive . Retrieved 2020-08-19.)The Times, 9 September 1903, p.7. (Available online at The Times Digital Archive . Retrieved 2020-08-19.) 

மேற்கு ஆப்பிரிக்காவின் பிரித்தானிய கானாவில் பதவியில் இருந்தபோது, அந்த நாட்டின் உள்கட்டமைப்பு மேம்பாட்டில் கூடுதல் கவனம் செலுத்தினார். அக்ராவில் புதிய ஒரு துறைமுகத்தை உருவாக்குவதில் அவர் முக்கிய பங்கு வகித்தார். அங்குள்ள கொக்கோ தொழிலுக்குச் சேவை செய்வதற்காக குமாசி நகரில் (Kumasi) ஒரு தொடர்வண்டி பாதையை உருவாக்குவதற்கு பெரும் பங்களிப்புகளை வழங்கினார்.Railway Enterprise In The Gold Coast Colony, The Times, 17 February 1909, p.21. (Available online at The Times Digital Archive . Retrieved 2020-08-19.)

இறப்பு
பிரித்தானிய காலனிய சேவையிலிருந்து ஓய்வு பெற்ற சிறிது காலத்திலேயே உடல்நலக்குறைவு காரணமாக அவர் இலண்டனில் செப்டம்பர் 1910-இல் காலமானார். அப்போது அவருக்கு வயது 59.

 மேலும் காண்க 
 ஜேம்ஸ் கத்திரி டேவிட்சன்
 வில்லியம் திரிச்சர்
 பிராங்க் சுவெட்டன்காம்
 எட்வர்ட் ஜென்ட்
 இயூ லோ

 மேற்கோள்கள் 

வெளி இணைப்புகள்
WorldStatesmen - Malaysia
Gold Coast Administrations
Victoria Institution

பகுப்பு:1851 பிறப்புகள்
பகுப்பு:1910 இறப்புகள்
பகுப்பு:பேராக் வரலாறு‎
பகுப்பு:பிரித்தானிய மலாயா‎
பகுப்பு:மலேசிய வரலாறு
பகுப்பு:கானா